রোগটির নাম গালভারি। ‘নার্সিসিস্টিক পার্সোনালিটি ডিসঅর্ডার’ -এই নামটির সঙ্গে স্বাভাবিক ভাবেই সাধারণ মানুষের পরিচয় থাকার কথাও নয়। কিন্তু বাড়িতে-অফিসে-আড্ডায় আপনার চেনা অন্তত একজন আছেই যিনি অন্যকে ছোট করে মজা পান। যিনি সারাক্ষণ আপনাকে, আপনার মত ও পথকে ভুল প্রমাণ করে আনন্দ পান। আপনার মতটি বদলে ফেলার জন্যে মরিয়া হয়ে সর্বসমক্ষে আপনাকে হেয় করা থেকে শুরু করে থ্রেট, ব্ল্যাকমেল সবই করতে পারে।